
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1898 

22 Δεκεμβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Συγχώνευση τριών (3) Νομικών Προσώπων Δημοσίου 
Δικαίου σε ένα με την επωνυμία «Οργανισμός ανοι¬ 
κτής προστασίας παιδιού και φροντίδας οικογένειας 

Δήμου Ν. Ιωνίας Ν. Μαγνησίας». 1 

Σύσταση Ενιαίας Σχολικής Επιτροπής στο Δήμο Λα- 

μιέων Νομού Φθιώτιδας. 2 

Τροποποίηση των 12655/26.6.1992 και 378/8.1.1993 

αποφάσεων του Νομάρχη Φθιώτιδας. 3 

Τροποποίηση των 12661/26.6.92 και 1220/28.1.93 απο¬ 
φάσεων του Νομάρχη Φθιώτιδας και της 17714/ 
29.12.2000 απόφασης του Γενικού Γραμματέα Πε¬ 
ριφέρειας Στερεάς Ελλάδας. 4 

Σύσταση Ενιαίας Σχολικής Επιτροπής Δημοτικού Σχο¬ 
λείου - Νηπιαγωγείου Δ.Δ. Πετρωτού Δήμου Δομο- 

κού Νομού Φθιώτιδας. 5 

Σύσταση Νομικού Προσώπου στο Δήμο Ερέτριας του 
Νομού Εύβοιας με την επωνυμία «Κέντρο Ανοικτής 

Προστασίας Ηλικιωμένων Δήμου Ερέτριας». 6 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού στις Ειρήνη και Ευανθία Υψη- 

λάντη. 7 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού στην εταιρεία Μωρεγέμου 

καιΣΙΑΟ.Ε. 8 

Χορήγηση άδειας ίδρυσης και λειτουργίας Ερασιτεχνικής 
Σχολής Χορού στην Ελισάβετ Εμμανολοπούλου. 9 


ΑΠΟΦΑΣΕΙ Σ 

Αριθ. 16384 (1) 

Συγχώνευση τριών (3) Νομικών Προσώπων Δημοσίου Δι¬ 
καίου σε ένα με την επωνυμία «Οργανισμός ανοικτής 
προστασίας παιδιού και φροντίδας οικογένειας Δήμου 
Ν. Ιωνίας Ν. Μαγνησίας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 203 Π.Δ. 410/95 «Δημοτικός 
και Κοινοτικός Κώδικας» 


2. Τις διατάξεις του Ν. 2503/97 «Περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α.» 

3. Τις διατάξεις του Ν. 2539/97 «Συγκρότηση της Πρω¬ 
τοβάθμιας Τοπικής Αυτοδιοίκησης» 

4. Την 161238/10.5.01 (ΦΕΚ 597/Β/2001) απόφαση του 
Γεν. Γραμματέα Περιφ. Θεσσαλίας «Περί εξουσιοδότη¬ 
σης Προϊσταμένου Δ/νσης Τοπ. Αυτ/σης & Δ/σης Μαγνη¬ 
σίας για υπογραφή εγγράφων» 

5. Την 153799/25-10-2000 απόφαση του Γεν. Γραμ. Πε¬ 
ριφέρειας Θεσσαλίας περί σύστασης Ν.Π. με την επωνυ¬ 
μία «Οργανισμός Κέντρου Παιδιού Δήμου Ν. Ιωνίας Μα¬ 
γνησίας» 

6. Την 11211/8.8.2003 απόφαση Γεν. Γραμματέα Περιφ. 
Θεσσαλίας «Περί σύστασης Ν.Π. με την επωνυμία Κέντρα 
Φροντίδας Οικογένειας Δήμου Ν. Ιωνίας» 

7. Την 11213/8-8-03 απόφαση Γεν. Γραμματέα Περιφ. 
Θεσσαλίας «Περί σύστασης Ν.Π. με την επωνυμία Δημο¬ 
τικός Παιδικός Σταθμός Ν. Ιωνίας» 

8. Την αριθμ. 248/2003 απόφαση Δημοτικού Συμβουλίου 
Ν. Ιωνίας, αποφασίζουμε: 

ΑΡΘΡΟ 1 

Συγχωνεύονται τα τρία (3) ΝΠΔΔ, ήτοι τα : 

1. Οργανισμός Κέντρου Παιδιού Δήμου Ν. Ιωνίας Μα¬ 
γνησίας 

2. Κέντρα Φροντίδας Οικογένειας Δήμου Ν. Ιωνίας 

3. Δημοτικός Παιδικός Σταθμός Ν. Ιωνίας 

σε νέο ΝΠΔΔ με την επωνυμία «Οργανισμός Ανοικτής 
Προστασίας Παιδιού και φροντίδας οικογένειας Δήμου Ν. 
Ιωνίας Μαγνησίας», σύμφωνα με τις διατάξεις του άρ¬ 
θρου 203 Π.Δ. 410/95 όπως έχει τροποποιηθεί και ισχύει 
μετά άρθρα 11 & 26 του Ν. 2130/93 και τις παρ. 12 & 13 
άρθρου 2 Ν.2307/95 

ΑΡΘΡΟ 2 

Για την στέγαση του Ν.Π. ο Δήμος διαθέτει το ιδιόκτη¬ 
το οίκημα στην οδό Μ. Παπαρήγα αρ. 32 στη Νέα Ιωνία 
Μαγνησίας. 

ΑΡΘΡΟ 3 

Σκοπός του Νομικού Προσώπου είναι: 

α. Η καθημερινή φύλαξη, φροντίδα, ημερήσια διατρο¬ 
φή, διαπαιδαγώγηση και ψυχαγωγία βρεφών και νηπίων 
εργαζόμενων γονέων της περιοχής του Δήμου και γονέων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δημοσίων Υπαλλήλων του Νομού με σκοπό την πολύ¬ 
πλευρη νοητική, συναισθηματική, κοινωνική ψυχοσωματι¬ 
κή ανάπτυξη των παιδιών, η προπαρασκευή τους για την 
φυσική μετάβασή τους από την οικογένεια στο Σχολικό 
περιβάλλον. 

β. Η εξυπηρέτηση της υγιούς σωματικής εξέλιξης των 
παιδιών, η ανάπτυξη των νοητικών ικανοτήτων τους, η 
υποστήριξη της ανάπτυξης και κοινωνικών δράσεων, της 
γλωσσικής έκφρασης, δημιουργικότητας και σκέψης 
τους και η απόκτηση όλων των αναγκαίων, υγιεινών και 
ηθικών συνηθειών ενός πολιτισμένου ανθρώπου. 

γ. Η διδασκαλία και εκπαίδευση των νηπίων της προ- 
σχολικής ηλικίας σύμφωνα μετά πρότυπα του Υπουργεί¬ 
ου Παιδείας και Θρησκευμάτων. 

δ. Η υποβοήθηση και συμπλήρωση της αγωγής που δί¬ 
νει η οικογένεια με αφορμή εξειδικευμένων εκπαιδευτι¬ 
κών και συμβουλευτικών προγραμμάτων. 

ε. Η συνεργασία με φορείς, ιδρύματα, πανεπιστήμια, 
που στο αντικείμενό τους άπτεται των σκοπών και δρα¬ 
στηριοτήτων Ν.Π. είτε σε τοπικό - εθνικό είτε σε διεθνές 
επίπεδο. 

ζ. Η στήριξη της οικογένειας με την ανάπτυξη δράσεων 
προληπτικού και συμβουλευτικού χαρακτήρα, οι οποίες 
μπορούν να απευθύνονται σε ηλικιωμένους, σε νέους σε 
παιδιά προσχολικής ηλικίας, σε άτομα με αναπηρίες, σε 
ευπαθείς ομάδες πληθυσμού και σε οικογένειες. 

η. Ημερήσια απασχόληση παιδιών προσχολικής και 
σχολικής ηλικίας και πέρα του εκπαιδευτικού ωραρίου, 
θ. Σίτιση ηλικιωμένων. 

ΑΡΘΡΟ 4 

Πόροι του Νομικού Προσώπου είναι: 

α. Ετήσια κρατική επιχορήγηση (υπεύθυνος φορέας 
επιχορήγησης είναι το Υπουργείο Υγείας, Πρόνοιας και 
Κοινωνικών Ασφαλίσεων σύμφωνα με το αρίθμ. 42 παρ. 7 
Ν. 2218/94. 

β. Ετήσια επιχορήγηση του Υπουργείου Εσωτερικών, 
Δημόσιας Διοίκησης και Αποκέντρωσης, σύμφωνα με την 
παρ. 5 του άρθρου 8 του Ν. 3106/2003, όπως αντικατα- 
στάθηκε με την παρ. 1 του άρθρου 14 του Ν. 3146/2003, 
καιτηνπαρ. 8του άρθρου 8του Ν. 3106/2003, όπως ισχύ¬ 
ουν κάθε φορά. 

γ. Ετήσια επιχορήγηση Δήμου Νέας Ιωνίας Μαγνησίας, 
η οποία θα καθορίζεται με απόφαση του Δημοτικού Συμ¬ 
βουλίου πριν την ψήφιση του Προϋπολογισμού του Ν.Π. 
και η οποία θα προσαρμόζεται ανάλογα με τις ανάγκες 
του Ν.Π. 

δ. Εισπράξεις από το αντίτιμο των πραγμάτων και υπη¬ 
ρεσιών που παρέχει, 
ε. Άλλες τυχόν κρατικές επιχορηγήσεις, 
ζ. Τυχόν πρόσοδοι απάτην περιουσία του. 
η. Κάθε είδους εισφορές, δωρεές, κληρονομιές, κληρο¬ 
δοσίες, συνδρομές πολιτών, οργανισμών, οργανισμών, 
σωματείων κ.λ.π. 
θ. Κάθε άλλη νόμιμη πρόσοδος. 

ΑΡΘΡΟ 5 

Η περιουσία που ανήκει στα πριν από τη συγχώνευση 
δημοτικά Ν.Π.Δ.Δ. περιέρχεται αυτοδικαίως στο νέο 
Ν.Π.Δ.Δ. καθώς και τα οικόπεδα, τα οικοδομήματα, οι 


εγκαταστάσεις και τα πάσης φύσεως κτίρια που θα πα- 
ραχωρούνται ή θα μεταβιβάζονται σε αυτά, τα οποία απο¬ 
τελούν πλέον περιουσία του νέου Ν.Π.Δ.Δ. «ΟΡΓΑ¬ 
ΝΙΣΜΟΣ ΚΕΝΤΡΟΥ ΑΝΟΙΚΤΗΣ ΠΡΟΣΤΑΣΙΑΣ ΠΑΙΔΙΟΥ 
ΚΑΙ ΦΡΟΝΤΙΔΑΣ ΟΙΚΟΓΕΝΕΙΑΣ ΔΗΜΟΥ ΝΕΑΣ ΙΩΝΙΑΣ 
ΜΑΓΝΗΣΙΑΣ». 

Μέσα σε προθεσμία ενός τριμήνου από τον ορισμό των 
μελών του Διοικητικού Συμβουλίου του νέου Νομικού 
Προσώπου θα γίνει πλήρης απογραφή όλων των περιου¬ 
σιακών στοιχείωντων συγχωνευόμενων Νομικών Προσώ¬ 
πων που περιέρχονται στο νέο Νομικό Πρόσωπο. 

ΑΡΟΡΟ 6 

Το Νομικό Πρόσωπο διοικείται από πέντε έως δεκαπέ¬ 
ντε μέλη, τα οποία μαζί με τους αναπληρωτές τους ορίζο¬ 
νται από το Δημοτικό Συμβούλιο και στην προκειμένη πε¬ 
ρίπτωση από 9μελές Διοικητικό Συμβούλιο, σύμφωνα με 
τις διατάξεις του άρθρου 203 του Προεδρικού Διατάγμα¬ 
τος 410/1995 όπως ισχύει σήμερα και αποτελείται από 
τους: 

α) Πρόεδρο του Διοικητικού Συμβουλίου ο οποίος είναι 
ο Δήμαρχος ή άλλο μέλος αιρετό ή μη που ορίζεται από 
αυτούς. 

β) Πέντε (5) Δημοτικούς Συμβούλους. 

γ) Ένα (1) δημότη κάτοικο του Δήμου Νέας Ιωνίας με πεί¬ 
ρα ή γνώσεις με το αντικείμενο του Νομικού Προσώπου. 

δ) Έναν (1) εκπρόσωπο των εργαζομένων ο οποίος υπο¬ 
δεικνύεται μαζί με τον αναπληρωτή του από ειδική συνέ¬ 
λευση στην οποία παίρνει μέρος το σύνολο των εργαζο¬ 
μένων στο Νομικό Πρόσωπο. 

ε) Έναν (1) εκπρόσωπο των γονέων των φιλοξενούμε¬ 
νων παιδιών στους παιδικούς σταθμούς του Νομικού 
Προσώπου, ο οποίος προτείνεται από τον Πρόεδρο του 
Νομικού Προσώπου. 

Τα υπό στοιχεία (β) έως (ε) μέλη του ΔΣ ορίζονται με 
απόφαση του Δημοτικού Συμβουλίου. 

Το Διοικητικό Συμβούλιο κατά την πρώτη συνεδρίασή 
του εκλέγει από τα μέλη του τον Αντιπρόεδρο και τον 
Γραμματέα αυτού. 

Η θητεία των μελών του Διοικητικού Συμβουλίου ορίζε¬ 
ται με την πιο πάνω απόφαση του Δημοτικού Συμβουλίου 
και λήγει πάντοτε με την εγκατάσταση του νέου Διοικητι¬ 
κού Συμβουλίου. 

Το Νομικό Πρόσωπο εκπροσωπείται στα δικαστήρια και 
σε κάθε αρχή από τον Πρόεδρο και όταν αυτός απουσιά¬ 
ζει ή κωλύεται από τον Αντιπρόεδρο. 

ΑΡΟΡΟ 7 

Τα θέματα τα σχετικά με την πρόσκληση των μελών του 
Νομικού Προσώπου σε συνεδρίαση, την απαιτούμενη για 
την λήψη αποφάσεως πλειοψηφία, τον έλεγχο και την 
εκτελεστικότητα των αποφάσεών του ρυθμίζονται με 
ανάλογη εφαρμογή των σχετικών διατάξεων που αφο¬ 
ρούν το Δημοτικό Συμβούλιο. 

Επί των αποφάσεων προϋπολογισμού, απολογισμού 
του Οργανισμού της Εσωτερικής Υπηρεσίας για την εκ¬ 
ποίηση ή ανταλλαγή ακινήτων ή επιβάρυνσης με εμπράγ¬ 
ματα δικαιώματα της αποδοχής δωρεών, κληρονομιών ή 
κληροδοσιών και της συνομολογήσεως δανείων, απαιτεί¬ 
ται και σύμφωνη γνώμη του Δημοτικού Συμβουλίου. 

ΑΡΘΡΟ 8 

Οι διατάξεις που ισχύουν για τους Δήμους και αφορούν 
τον Οργανισμό της Εσωτερικής Υπηρεσίας, τον προϋπο¬ 
λογισμό, το οικονομικό έτος, τον απολογισμό, την ταμει¬ 
ακή υπηρεσία, την διαχείριση, τα δάνεια και την περιου¬ 
σία, εφαρμόζονται και στο Νομικό αυτό Πρόσωπο. Η εκτέ¬ 
λεση έργων και η προμήθεια πραγμάτων από το Νομικό 
αυτό Πρόσωπο, γίνονται σύμφωνα με τις διατάξεις που 
ισχύουν κάθε φορά για εκτέλεση έργων και την προμή¬ 
θεια πραγμάτων από τον Δήμο. 

ΑΡΘΡΟ 9 

Το Νομικό Πρόσωπο καταργείται κατά τον τρόπο τον 
οποίο συστήθηκε, η δε περιουσίατου περιέρχεται στο Δή¬ 
μο. 

ΑΡΘΡΟ 10 

Κάθε άλλη λεπτομέρεια που δεν προβλέπεται από την 
συστατική πράξη και τον παρόντα οργανισμό ρυθμίζεται 
με απόφαση του Δημοτικού Συμβουλίου Νέας Ιωνίας 
ύστερα από αιτιολογημένη πρόταση του ΔΣτου Νομικού 
Προσώπου και στηριζόμενη στο Νόμο. 

ΑΚΡΟΤΕΛΕΥΤΙΟ ΑΡΘΡΟ 

Με την παρούσα απόφαση δεν προκαλείται πρόσθετη 
δαπάνη σε βάρος του ισχύοντα προϋπολογισμού του Δή¬ 
μου Νέας Ιωνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 4 Δεκεμβρίου 2003 

Με εντολή Γενικού Γραμματέα Περιφέρειας 
Η Διευθύντρια 
ΔΑΝΑΗ ΧΡΙΣΤΟΓΙΑΝΝΗ 
-*- 

Αριθ. 14490 (2) 

Σύσταση Ενιαίας Σχολικής Επιτροπής στο Δήμο Λαμιέων 
Νομού Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 203 του Δ.Δ/τος 410/95 (Δ.Κ.Κ. και 5 παρ. 8 του 
Ν. 1894/90 (ΦΕΚ Α’ 110), όπως αυτός ισχύει. 

β) 7 παρ. 16 του Ν. 2307/95 (ΦΕΚ Α' 113) και 14 παρ. 1 
και 2του Ν. 2399/96 (ΦΕΚΑ’ 90) - μεταβίβαση αρμοδιοτή¬ 
των Νομάρχη σε Περιφερειακό Διευθυντή και Γενικό 
Γ ραμματέα Περιφέρειας, αντίστοιχα. 

γ) 6παρ. ΙΟτου Ν. 2503/97 (ΦΕΚΑ’ 107), «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την τοπική Αυτ/ση κ.α.δ». 

δ) Ιπαρ.46.11 του Ν. 2539/97 (ΦΕΚΑ’ 244), «Συγκρότη¬ 
ση της Πρωτοβάθμιας Τοπικής Αυτοδιοίκησης». 

ε) 27 του Ν. 2081/92 (ΦΕΚΑ' 137), με το οποίο προστέ¬ 
θηκε νέο άρθρο 29Α στο Ν. 1558/85 (ΦΕΚΑ’ 137), σχετικά 
με τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

2. Την 439/2003 απόφαση του Δημοτικού Συμβουλίου Δή¬ 
μου Λαμιέων περί σύστασης Ενιαίας Σχολικής Επιτροπής. 

3. Την αριθ. 1100/11.2.1998 απόφασή μας περί μεταβί¬ 
βασης δικαιώματος υπογραφής «Με Εντολή Γενικού 


Γραμματέα Περιφέρειας», στο Διευθυντή Αυτοδιοίκησης 
και Αποκέντρωσης, η οποία δημοσιεύθηκε στο ΦΕΚ Β’ 
179/25.2.98. 

1. Συνιστούμε στο Δήμο Λαμιέων Νομού Φθιώτιδας Νο¬ 
μικό πρόσωπο Δημοσίου Δικαίου με την επωνυμία «36η 
Ενιαία Σχολική Επιτροπή Εσπερινού Γυμνασίου - Εσπερι¬ 
νού Λυκείου - 4ου Τ.Ε.Ε Δήμου Λαμιέωντου Νομού Φθιώ¬ 
τιδας. 

2. Σκοπός του Νομικού προσώπου είναι: 

α) Η διαχείριση των πιστώσεων που της διατίθενται για 
την κάλυψη των λειτουργικών δαπανών καθαριότητας, 
θέρμανσης, φωτισμού, ύδρευσης, τηλεφώνου, αποχέ¬ 
τευσης, αγοράς αναλωσίμων υλικών κ.λ.π. 

β) Η εκτέλεση έργων για την επισκευή και συντήρηση 
των διδακτηρίων, η αμοιβή καθαριστριών. 

γ) Η αποκατάσταση φθορών και ζημιών των επίπλων και 
του κάθε είδους εξοπλισμού των κτιριακών εγκαταστάσεων. 

δ) Η φροντίδα για την εξεύρεση άλλωνπόρων και ο εφο¬ 
διασμός των σχετικών μονάδων με έπιπλα και σκεύη, βι¬ 
βλία για τη σχολική βιβλιοθήκη και γενικότερα η λήψη 
όλων των μέτρων που κρίνονται αναγκαία για τη στήριξη 
της διοικητικής λειτουργίας των σχολικών μονάδων. 

3. Πόροι του Νομικού προσώπου είναι: 

α) Η ετήσια επιχορήγησή του από το Δήμο, 
β) Η ετήσια επιχορήγησή του από το Κράτος, 
γ) Οι κάθε είδους εισφορές, δωρεές, κληρονομιές, κλη¬ 
ροδοσίες. 

δ) Οι εισπράξεις από το αντίτιμο των παρεχομένων 
πραγμάτων ή υπηρεσιών 
ε) Οι πρόσοδοι από την περιουσία του. 

Ακροτελεύτιο άρθρο 

Από τις διατάξεις της απόφασης αυτής δεν προκαλείται 
δαπάνη σε βάρος του Προϋπολογισμού του Δήμου Λαμιέων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 17 Νοεμβρίου 2003 

Με εντολή Γ ενικού Γ ραμματέα Περιφέρειας 
Ο Αναπληρωτής Διευθυντής 
ΙΩΑΝΝΗΣ ΓΡΑΦΙΤΗΣ 
-♦- 

Αριθ. 16130 (3) 

Τροποποίηση των 12655/26.6.1992 και 378/8.1.1993 
αποφάσεων του Νομάρχη Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 203 του Δ.Δ/τος 410/95 (Δ.Κ.Κ) και 5παρ. 8 του 
Ν.1894/90 (ΦΕΚΑ’ 110), όπως αυτός ισχύει. 

β) 7παρ. 16του Ν. 2307/95 (ΦΕΚΑ’ 113) και 14παρ. 1 
και2του Ν. 2399/96 (ΦΕΚΑ’ 90) - μεταβίβαση αρμοδιοτή¬ 
των Νομάρχη σε Περιφερειακό Διευθυντή και Γενικό 
Γ ραμματέα Περιφέρειας, αντίστοιχα. 

γ) 6παρ. ΙΟτου Ν. 2503/97 (ΦΕΚΑ’ 107), «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την τοπική Αυτ/ση κ.α.δ». 

δ) 1 παρ.46ιι του Ν. 2539/97 (ΦΕΚΑ’ 244), «Συγκρότη¬ 
ση της Πρωτοβάθμιας Τοπικής Αυτοδιοίκησης». 

ε) 27 του Ν.2081/92 (ΦΕΚΑ’ 137), με το οποίο προστέ¬ 
θηκε νέο άρθρο 29Αστο Ν. 1558/85 (ΦΕΚΑ’ 137), σχετικά 
με τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

2. Την 12655/26.6.1992 απόφαση του Νομάρχη Φθιώτι¬ 
δας, περί σύστασης νομικού προσώπου δημοσίου με την 
επωνυμία«4η Σχολική Επιτροπή 6ου Γυμνασίου, Εσπερινού 
Γυμνασίου - Λυκείου Δήμου Λαμιέων» Φ.Ε.Κ. 481/Β/27.7. 
1992 όπως διορθώθηκε με την οικ. 378/8.1.1993 όμοια, που 
δημοσιεύθηκε στο Φ. Ε. Κ. 47/Β/ 5.2.1993. 

3. Την 478/2003 απόφαση του Δημοτικού Συμβουλίου 
Δήμου Λαμιέων περί τροποποίησης της συστατικής πρά¬ 
ξης του νομικού προσώπου και συγκεκριμένα της επωνυ¬ 
μίας αυτού. 

4. Την 1100/11.2.1998 απόφασή μας περί μεταβίβασης 
δικαιώματος υπογραφής «Με Εντολή Γ ενικού Γ ραμματέα 
Περιφέρειας», στο Διευθυντή Αυτοδιοίκησης και Αποκέ¬ 
ντρωσης, η οποία δημοσιεύθηκε στο ΦΕΚ Β’ 179/ 25.2. 
1998, αποφασίζουμε: 

Α’ Τροποποιούμε την παρ. 1 της αριθ. 12655/26.6.1992 
απόφασης του Νομάρχη Φθιώτιδας ως εξής: 

Παρ. 1. Συνιστούμε στο Δήμο Λαμιέων Νομού Φθιώτι¬ 
δας νομικό πρόσωπο δημοσίου δικαίου με την επωνυμία « 
4η Σχολική Επιτροπή 6ου Γ υμνασίου Δήμου Λαμιέων». 

Β’ Καταργούμε τις παρ. Γ, 4, 6 και 7 της ανωτέρω από¬ 
φασης που αφορούν τη διοίκηση, τη θητεία, την περιου¬ 
σία και την εκπροσώπηση του νομικού προσώπου, αντί¬ 
στοιχα. 

Γ’ Αναριθμούμε την παρ. 5 σε Γ αντίστοιχα. 

Κατά τα λοιπά ισχύει η ανωτέρω απόφαση του Νομάρ¬ 
χη Φθιώτιδας. 

Ακροτελεύτιο άρθρο 

Από τις διατάξεις της απόφασης αυτής δενπροκαλείται 
δαπάνη σε βάρος του Προϋπολογισμού του Δήμου Λα¬ 
μιέων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 21 Νοεμβρίου 2003 

Με εντολή Γ ενικού Γ ραμματέα Περιφέρειας 
Ο Αναπληρωτής Διευθυντής 
ΙΩΑΝΝΗΣ ΓΡΑΦΙΤΗΣ 
-♦- 

Αριθ. 16488 (4) 

Τροποποίηση των 12661/26.6.92 και 1220/28.1.93 απο¬ 
φάσεων του Νομάρχη Φθιώτιδας και της 17714/ 
29.12.2000 απόφασης του Γενικού Γραμματέα Περι¬ 
φέρειας Στερεός Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 203 του Δ.Δ/τος 410/95 (Δ.Κ.Κ) και 5παρ. 8 του 
Ν. 1894/90 (ΦΕΚΑ’ 110), όπως αυτός ισχύει. 

β) 7παρ. 16του Ν. 2307/95 (ΦΕΚΑ' 13) και Μπαρ. 1 και 
2του Ν. 2399/96 (ΦΕΚΑ’ 90) - μεταβίβαση αρμοδιοτήτων 
Νομάρχη σε Περιφερειακό Διευθυντή και Γ ενικό Γ ραμμα¬ 
τέα Περιφέρειας, αντίστοιχα. 


γ) 6παρ. ΙΟτου Ν. 2503/97 (ΦΕΚΑ’ 107), «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την τοπική Αυτ/ση κ.α.δ». 

δ) 1 παρ.46ιι του Ν. 2539/97 (ΦΕΚΑ’ 244), «Συγκρότη¬ 
ση της Πρωτοβάθμιας Τοπικής Αυτοδιοίκησης». 

ε) 27 του Ν. 2081/92 (ΦΕΚΑ’ 137), με το οποίο προστέ¬ 
θηκε νέο άρθρο 29Α στο Ν. 1558/85 (ΦΕΚΑ’ 137), σχετικά 
με τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

2. Την 12661/26.6.1992 απόφαση του Νομάρχη Φθιώτι¬ 
δας, περί σύστασης νομικού προσώπου δημοσίου δικαί¬ 
ου με την επωνυμία «1η Σχολική Επιτροπή 1ου, 2ου ΤΕΛ- 
ΤΕΣ Δήμου Λαμιέων», ΦΕΚ 483/Β727.7.1992, όπως τρο¬ 
ποποιήθηκε με την 1220/28.1.1993 όμοια, ΦΕΚ 94/Β723.2. 
1993 και την 17714/29.12.2000 απόφαση του Γ. Γ. Περι¬ 
φέρειας Στερεάς Ελλάδας, που δημοσιεύθηκε στο Φ.Ε.Κ. 
50/Β724.1.2001. 

3. Την 477/2003 απόφαση του Δημοτικού Συμβουλίου 
Δήμου Λαμιέων περί τροποποίησης της συστατικής πρά¬ 
ξης του νομικού προσώπου και συγκεκριμένα της επωνυ¬ 
μίας αυτού. 

4. Την 1100/11.2.1998 απόφασή μας περί μεταβίβασης 
δικαιώματος υπογραφής «Με Εντολή Γ ενικού Γ ραμματέα 
Περιφέρειας», στο Διευθυντή Αυτοδιοίκησης και Αποκέ¬ 
ντρωσης, η οποία δημοσιεύθηκε στο ΦΕΚ Β’ 179/25.2. 
1998, αποφασίζουμε: 

Τροποποιούμε την παρ. Α της 12661/26.6.1992 απόφα¬ 
σης του Νομάρχη Φθιώτιδας ως εξής: 

1. Συνιστούμε στο Δήμο Λαμιέων Νομού Φθιώτιδας νο¬ 
μικό πρόσωπο δημοσίου δικαίου με την επωνυμία «11η 
Σχολική Επιτροπή 1ου ΤΕΕ, 2ου ΤΕΕ, 3ου (Εσπερινού) 
ΤΕΕ, 1ου ΣΕΚ και ΙΕΚ Δήμου Λαμιέων». Καταργούμε τις 
παρ. Γ και Ε της ανωτέρω απόφασης που αφορούν τη δι¬ 
οίκηση του νομικού προσώπου και την εκπροσώπησή του 
αντίστοιχα. 

Αναριθμούμε την παρ. Δ σε Γ αντίστοιχα. 

Κατά τα λοιπά ισχύει η 12661/26.6.1992 απόφαση του 
Νομάρχη Φθιώτιδας. 

Ακροτελεύτιο άρθρο 

Από τις διατάξεις της απόφασης αυτής δεν προκαλείται 
δαπάνη σε βάρος του Προϋπολογισμού του Δήμου Λα¬ 
μιέων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 21 Νοεμβρίου 2003 

Με εντολή Γ ενικού Γ ραμματέα Περιφέρειας 
Ο Αναπληρωτής Διευθυντής 
ΙΩΑΝΝΗΣ ΓΡΑΦΙΤΗΣ 
-♦- 

Αριθ. 15863 (5) 

Σύσταση Ενιαίας Σχολικής Επιτροπής Δημοτικού Σχο¬ 
λείου - Νηπιαγωγείου Δ.Δ. Πετρωτού Δήμου Δομο- 
κού Νομού Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 203 του Δ.Δ/τος 410/95 (Δ.Κ.Κ) και 5 παρ. 8 του Ν. 
1894/90 (ΦΕΚΑ’ 110), όπως αυτός ισχύει. 

β) 7παρ. 16του Ν. 2307/95 (ΦΕΚΑ' 13) και Μπαρ. 1 και 
2του Ν. 2399/96 (ΦΕΚΑ’ 90) - μεταβίβαση αρμοδιοτήτων 
Νομάρχη σε Περιφερειακό Διευθυντή και Γενικό Γραμμα- 
τέα Περιφέρειας, αντίστοιχα. 

γ) 6παρ. ΙΟτου Ν. 2503/97 (ΦΕΚΑ’ 107), «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την τοπική Αυτ/ση κ.α.δ.». 

δ) 1 παρ.46.6του Ν. 2539/97 (ΦΕΚΑ’ 244), «Συγκρότη¬ 
ση της Πρωτοβάθμιας Τοπικής Αυτοδιοίκησης». 

ε) 27 του Ν. 2081/92 (ΦΕΚΑ’ 137), με το οποίο προστέ¬ 
θηκε νέο άρθρο 29Α στο Ν. 1558/85 (ΦΕΚΑ’ 137), σχετικά 
με τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

2. Τις 10598 και4760/23.5.1991 αποφάσειςτου Νομάρ¬ 
χη Φθιώτιδας περί σύστασης νομικού προσώπου δημοσί¬ 
ου δικαίου με την επωνυμία «Σχολική Επιτροπή Δημοτικού 
Σχολείου στην Κοινότητα Πετρωτού του Νομού Φθιώτι¬ 
δας» και «Σχολική Επιτροπή Νηπιαγωγείου στην Κοινότη¬ 
τα Πετρωτού του Νομού Φθιώτιδας», αντίστοιχα, οι οποί¬ 
ες δημοσιεύθηκαν στο Φ.Ε.Κ. 430/τ.Β'/24.6.1991. 

3. Την 136/2003 απόφαση του Δημοτικού Συμβουλίου 
Δήμου Δομοκού περί κατάργησης των 10598 και 4760/ 
23.5.1991 αποφάσεων του Νομάρχη Φθιώτιδας και σύ¬ 
στασης νομικού προσώπου δημοσίου δικαίου με την επω¬ 
νυμία «Ενιαία Σχολική Επιτροπή Δημοτικού Σχολείου - Νη¬ 
πιαγωγείου Δ.Δ. Πετρωτού» ή του Δήμου Δομοκού Νομού 
Φθιώτιδας. 

4. Την 1100/11.2.1998 απόφαση μας περί μεταβίβασης 
δικαιώματος υπογραφής «Με Εντολή Γενικού Γραμματέα 
Περιφέρειας», στο Διευθυντή Αυτοδιοίκησης και Αποκέ¬ 
ντρωσης, η οποία δημοσιεύθηκε στο ΦΕΚ Β’ 
179/25.2.1998, αποφασίζουμε: 

- Καταργούμε τις 10598 και 4760/23.5.1991 αποφάσεις 
του Νομάρχη Φθιώτιδας (Φ.Ε.Κ. 430/τ.Β'/24.6.1991). 

1. Συνιστούμε στο Δήμο Δομοκού Νομού Φθιώτιδας Νο¬ 
μικό πρόσωπο Δημοσίου Δικαίου με την επωνυμία «Ενιαία 
Σχολική Επιτροπή Δημοτικού Σχολείου - Νηπιαγωγείου 
Δ.Δ. Πετρωτού». 

2. Σκοπός του Νομικού προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

β) Η εκτέλεση μικρών έργων για την επισκευή και συ¬ 
ντήρηση των διδακτηρίων, η αποκατάσταση φθορών και 
ζημιών των επίπλων και γενικά των διδακτηριακών εγκα¬ 
ταστάσεων. 

γ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικότερα η λήψη 
όλων των μέτρων που κρίνονται αναγκαία για τη στήριξη 
της διοικητικής λειτουργίας των σχολικών μονάδων. 

3. Πόροι του Νομικού προσώπου είναι: 
α) Η επιχορήγηση του Δήμου. 

β) Η επιχορήγηση του Κράτους, 
γ) Οι κάθε είδους εισφορές, δωρεές, κληρονομιές, κλη¬ 
ροδοσίες κ.λπ. 

δ) Οι εισπράξεις από το αντίτιμο των παρεχομένων 
πραγμάτων ή υπηρεσιών, 
ε) Οι πρόσοδοι από την περιουσία του. 


Ακροτελεύτιο άρθρο 

Από τις διατάξεις της απόφασης αυτής δεν προκαλείται 
δαπάνη σε βάρος του Προϋπολογισμού του Δήμου Δο¬ 
μοκού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 21 Νοεμβρίου 2003 

Με εντολή Γ ενικού Γ ραμματέα Περιφέρειας 
Ο Αναπληρωτής Διευθυντής 
ΙΩΑΝΝΗΣ ΓΡΑΦΙΤΗΣ 
-♦- 

Αριθ. 5452 (6) 

Σύσταση Νομικού Προσώπου στο Δήμο Ερέτριας του Νο¬ 
μού Εύβοιας με την επωνυμία «Κέντρο Ανοικτής Προ¬ 
στασίας Ηλικιωμένων Δήμου Ερέτριας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 
(Δ.Κ.Κ.), όπως ισχύει. 

2. Το άρθρο 27 του νόμου 2081 /92 για τον έλεγχο των δα¬ 
πανών που προκαλούν οι κανονιστικές διοικητικές πράξεις. 

3. Τις διατάξεις της παραγράφου 10 του άρθρου 6 του 
νόμου 2503/97 «Διοίκηση, οργάνωση, στελέχωση της πε¬ 
ριφέρειας, ρύθμιση θεμάτων για την τοπική αυτοδιοίκηση 
και άλλες διατάξεις» (ΦΕΚ 207 Α') 

4. Τις 5921/97 (ΦΕΚ 831/Β/97) και 2267/24-03/99 απο¬ 
φάσεις Γ.Γ.Π. Στερεός Ελλάδας για μεταβίβαση δικαιώ¬ 
ματος υπογραφής «Με εντολή Γενικού Γ ραμματέα Περι¬ 
φέρειας». 

5. Την 64/2003 απόφαση του Δημοτικού Συμβουλίου 
του Δήμου Ερέτριας περί σύστασης Νομικού Προσώπου 
με την επωνυμία «Κέντρο Ανοικτής Προστασίας Ηλικιω¬ 
μένων Δήμου Ερέτριας», αποφασίζουμε: 

Εγκρίνεται η 64/2003 απόφαση του Δημοτικού Συμβου¬ 
λίου του Δήμου Ερέτριας του νομού Εύβοιας και συνι- 
στούμε σύμφωνα με τις διατάξεις του άρθρου 203 του 
Δ.Κ.Κ. Νομικό Πρόσωπο Δημοσίου Δικαίου (Ν.Π.Δ.Δ.) με 
την επωνυμία «Κέντρο Ανοικτής Προστασίας Ηλικιωμέ¬ 
νων Δήμου Ερέτριας», η συστατική πράξη του οποίου 
έχει ως ακολούθως: 

1. Σύσταση στο Δήμο Ερέτριας ιδίου Ν.Π.Δ.Δ. με την 
επωνυμία «Κέντρο Ανοιχτής Προστασίας Ηλικιωμένων 
Δήμου Ερέτριας» με έδρα τον Δήμο Ερέτριας. 

2. Σκοπός του Νομικού Προσώπου είναι η εφαρμογή 
προγράμματος εξωιδρυματικής προστασίας στα ηλικιω¬ 
μένα άτομα της περιοχής του Δήμου Ερέτριας, καθώς και 
η παροχή ιατρό - κοινωνικής προστασίας, ώστε να παρα¬ 
μείνουν ενεργά στην οικογένεια και στην κοινότητα. 

3. Πόροι του Νομικού Προσώπου είναι: 

α) Η ετήσια επιχορήγηση του Δήμου ύψους 1.300,00 €. 

β) Οι επιχορηγήσεις και κάθε άλλη παροχή του Κράτους 
είτε απ ευθείας προς το Νομικό Πρόσωπο, είτε προς το 
Δήμο για το Νομικό αυτό Πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από τη συμβολική χρηματική συμμετοχή των 
μελώντου. 

ε) Εισπράξεις από το αντίτιμο των πραγμάτων ή υπηρε¬ 
σιών που παρέχονται από το Νομικό Πρόσωπο 
στ) Πρόσοδοι από την ιδία περιουσία 
ζ) Κάθε άλλη νόμιμη πρόσοδος 

4. Το Νομικό Πρόσωπο διοικείται από δμελέςΔιοικητικό 
Συμβούλιο σύμφωνα με τις διατάξεις του άρθρου 203 του 
Π.Δ. 410/95 που αποτελείται: 

α) Από τον εκάστοτε Δήμαρχο ή Δημοτικό Σύμβουλο 
που ορίζει ο Δήμαρχος, ως Πρόεδρο. 

β) Από ένα (1) Δημοτικό Σύμβουλο με τον αναπληρωτή 
του που ορίζεται με απόφαση του Δημοτικού Συμβουλίου. 

γ) Μία κοινωνική λειτουργό του Υπουργείου Κοινωνικών 
Υπηρεσιών που ορίζεται από το Υπουργείο αυτό. 

δ) Από ένα αιρετό εκπρόσωποτων μελώντου ΚΑΠΗ που 
εκλέγεται από αυτά. 

ε) Από ένα δημότη που προτείνει ο Δήμαρχος ανάμεσα 
σε πρόσωπα τα οποία ασχολούνται με ανθρωπιστικά 
επαγγέλματα και ορίζεται με απόφαση του Δημοτικού 
Συμβουλίου. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και τον Γραμματέα αυτού. 

Η θητεία του Διοικητικού Συμβουλίου ακολουθεί τη δη¬ 
μοτική περίοδο. 

Νέα μέλη του Διοικητικού Συμβουλίου ορίζονται όταν 
λήξει η θητεία των παλαιών ή όταν κατά την διάρκεια της 
θητείας τους κενωθεί θέση για οποιοδήποτε λόγο. Μέχρι 
να πληρωθεί οποιαδήποτε θέση μέλους που παραμένει 
κενή, το Διοικητικό Συμβούλιο λειτουργεί με ελλιπή σύν¬ 
θεση, αρκεί ο αριθμός των μελών να μην είναι κατώτερος 
από τον αριθμό που απαιτείται για τον σχηματισμό της 
απαρτίας. 

5. Το Νομικό Πρόσωπο εκπροσωπείται ενώπιον των Δι¬ 
καστηρίων, πάσης αρχής, καθώς και στις συναλλαγές του 
με φυσικά και νομικά πρόσωπα από τον Π ρόεδρο αυτού και 
όταν αυτός απουσιάζει ή κωλύεται από τον Αντιπρόεδρο. 

6. Για οτιδήποτε που δεν προβλέπεται στην παρούσα 
απόφαση, εφαρμογή έχουν οι διατάξεις του Π.Δ.410/95. 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου Ερέτριας οικ. έτους 
2003 (Κ.Α. 211.9-17) ύψους 1.300,00 € Αντίστοιχες πιστώ¬ 
σεις θα εγγραφούν στους αντίστοιχους κωδικούς, για κα¬ 
θένα από τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως σύμφωνα με τις διατάξεις της παραγρά¬ 
φου 1 του άρθρου 203του Π.Δ. 410/95. 

Χαλκίδα, 24 Νοεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Α. ΛΑΔΕΡΟΥ - ΤΣΙΜΠΡΙΚΙΔΟΥ 

-♦- 

Αριθ. 48905 (7) 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού στις Ειρήνη και Ευανθία Υψηλάντη. 

Ο ΝΟΜΑΡΧΗΣΑΘΗΝΩΝ 
Έχοντας υπόψη: 

1. Τις διατάξεις του Ν. 2218/94 και του Ν. 2240/94. 


2. Τις όμοιες του Π.Δ. 30/96 «Κώδικα Νομαρχιακής Αυ¬ 
τοδιοίκησης». 

3. Το άρθρο 26 παρ. 8 του Ν. 2819/ 2000 ΥΠ.ΠΟ «Περί 
μεταβίβασης αρμοδιότητας χορήγησης αδειών ίδρυσης 
και λειτουργίας ερασιτεχνικών Σχολών Χορού. 

4. Την οικ 4380/11.4. 2003 απόφαση Νομάρχη Αθηνών 
«Περί μεταβίβασης αρμοδιοτήτων στον Εντεταλμένο 
Σύμβουλο Πολιτισμού Νικολόπουλο Χριστόδουλο (Χρή- 
στο)». 

5. Τον Ν. 1158/81 «Περί Οργανώσεως και Διοικήσεως 
Σχολών Ανωτέρας Καλλιτεχνικής Εκπαιδεύσεως» (ΦΕΚ 
127/Α/13.5.1981). 

6. Το ΠΔ 457/83 (ΦΕΚ 174/Α/83) ίδρυση και λειτουργία 
Ερασιτεχνικών Σχολών Χορού. 

7. Το άρθρο 15του Ν. 1348/83 «Διάλυσητου Ν.Π.Δ.Δ. με 
την Επωνυμία Άρμα Θέσπιδος και άλλες διατάξεις (ΦΕΚ 
47/Α/14.4.1983)». 

8. Την σχετική αίτηση της Ευανθίας και Ειρήνης Υψηλά¬ 
ντη (23838/5.6.2003) με τα νόμιμα δικαιολογητικά, εντός 
του φακέλου. 

9. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81 όπως τροποποιήθηκε μεταγενέ¬ 
στερα με την 2436/ 85 (ΦΕΚ 31/ Β/85 κοινή Απόφαση 
Υπουργών Προεδρίας Κυβερνήσεως και Πολιτισμού). 

10. Το γεγονός ότι από τις διατάξεις αυτής της απόφα¬ 
σης δεν προκαλείται, δαπάνη σε βάρος του κρατικού 
Προϋπολογισμού, αποφασίζουμε: 

1. Χορηγούμε, στις Ειρήνη και Ευανθία Υψηλάντη, 
άδεια ίδρυσης και λειτουργίας Ερασιτεχνικής Σχολής Χο¬ 
ρού στο κτίριο επί της οδού Ρήγα Φεραίου 58 στο Δήμο 
Μοσχάτου. 

2. Επωνυμία της Σχολής ορίζεται Ειρήνη Υψηλάντη και 
Ευανθία Υψηλάντη ΟΈ. 

3. Από τις διατάξεις αυτής της απόφασης δεν προκα- 
λείται δαπάνη σε βάρος του Κρατικού Προϋπολογισμού 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 26 Νοεμβρίου 2003 

Με εντολή Νομάρχη 
Ο Εντεταλμένος Σύμβουλος Πολιτισμού 
ΧΡΙΣΤΟΔΟΥΛΟΣ (ΧΡΗΣΤΟΣ) ΝΙΚΟΛΟΠΟΥΛΟΣ 

-♦- 

Αριθ. 4311 (8) 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού στην εταιρεία Μωρεγέμου και 
ΣΙΑ ΟΈ. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του Ν. 2218/94 και του Ν. 2240/94. 

2. Τις όμοιες του Π.Δ. 30/96 «Κώδικα Νομαρχιακής Αυ¬ 
τοδιοίκησης». 

3. Το άρθρο 26 παρ. 8 του Ν. 2819/ 2000 ΥΠ.ΠΟ «Περί 
μεταβίβασης αρμοδιότητας χορήγησης αδειών ίδρυσης 
και λειτουργίας ερασιτεχνικών Σχολών Χορού». 

4. Την 4380/11.4.2003 απόφαση Νομάρχη Αθηνών «Πε¬ 
ρί μεταβίβασης αρμοδιοτήτων στον Εντεταλμένο Σύμ¬ 
βουλο Πολιτισμού Νικολόπουλο Χριστόδουλο (Χρήστο)». 

5. Τον Ν. 1158/81 «Περί Οργανώσεως και Διοικήσεως 

Σχολών Ανωτέρας Καλλιτεχνικής Εκπαιδεύσεως» (ΦΕΚ 
127/Α/13.5.1981). 

6. Το Π.Δ. 457/83 (ΦΕΚ 174/Α/83) ίδρυση και λειτουργία 
Ερασιτεχνικών Σχολών Χορού. 

7. Το άρθρο 15του Ν. 1348/83 «Διάλυσητου Ν.Π.Δ.Δ. με 
την Επωνυμία Άρμα Θέσπιδος και άλλες διατάξεις (ΦΕΚ 
47/Α/14.4.83)» 

8. Την σχετική αίτηση της εταιρείας Μωρεγέμου και ΣΙΑ 
ΟΕ (αρ. πρωτ. 8165/21.2.2003) μετά νόμιμα δικαιολογη- 
τικά, εντός του φακέλου. 

9. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81 όπως τροποποιήθηκε μεταγενέ¬ 
στερα με την 2436/ 85 (ΦΕΚ 31/Β/85 κοινή Απόφαση 
Υπουργών Προεδρίας Κυβερνήσεως και Πολιτισμού). 

10. Το γεγονός ότι από τις διατάξεις αυτής της απόφα¬ 
σης δεν προκαλείται, δαπάνη σε βάρος του κρατικού 
Προϋπολογισμού, αποφασίζουμε: 

1. Χορηγούμε, στην εταιρεία Μωρεγέμου και ΣΙΑ ΟΕ 
άδεια ίδρυσης και λειτουργίας Ερασιτεχνικής Σχολής Χο¬ 
ρού στο κτίριο επί της οδού Δαμαγήτου 6 Παγκράτι, στο 
Δήμο Αθηναίων. 

2. Επωνυμία της Σχολής ορίζεται «Σχολή Χορού Μωρα- 
γέμου και ΣΙΑ ΟΕ» με τον διακριτικό τίτλο « Σχολή Χορού 
Ραλλού Μάνου». 

3. Από τις διατάξεις αυτής της απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 10 Νοεμβρίου 2003 

Με εντολή Νομάρχη 
Ο Εντεταλμένος Σύμβουλος Πολιτισμού 
ΧΡΙΣΤΟΔΟΥΛΟΣ (ΧΡΗΣΤΟΣ) ΝΙΚΟΛΟΠΟΥΛΟΣ 

-♦- 

Αριθ. 43740 (9) 

Χορήγηση άδειας ίδρυσης και λειτουργίας Ερασιτεχνικής 
Σχολής Χορού στην Ελισάβετ Εμμανολοπούλου. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του Ν. 2218/94 και του Ν. 2240/94. 

2. Τις όμοιες του Π.Δ. 30/96 «Κώδικα Νομαρχιακής Αυ¬ 
τοδιοίκησης». 

3. Το άρθρο 26 παρ. 8 του Ν. 2819/ 2000 ΥΠ.ΠΟ «Περί 


μεταβίβασης αρμοδιότητας χορήγησης αδειών ίδρυσης 
και λειτουργίας ερασιτεχνικών Σχολών Χορού». 

4. Την οικ. 4380/11.4.2003 απόφαση Νομάρχη Αθηνών 
«Περί μεταβίβασης αρμοδιοτήτων στον Εντεταλμένο 
Σύμβουλο Πολιτισμού Νικολόπουλο Χριστόδουλο (Χρή- 
στο)». 

5. Τον Ν. 1158/81 «Περί Οργανώσεως και Διοικήσεως 
Σχολών Ανωτέρας Καλλιτεχνικής Εκπαιδεύσεως» (ΦΕΚ 
127/Α/13.5.1981). 

6. Το ΠΔ 457/83 (ΦΕΚ 174/Α/83) ίδρυση και λειτουργία 
Ερασιτεχνικών Σχολών Χορού. 

7. Το άρθρο 15του Ν. 1348/83 «Διάλυση του Ν.Π.Δ.Δ. με 
την Επωνυμία Άρμα Θέσπιδος και άλλες διατάξεις (ΦΕΚ 
47/Α/14.4.83)». 

8. Την σχετική αίτηση της Εμμανολοπούλου Ελισάβετ 
(αρ. πρωτ. 23838/5.6.2003) μετά νόμιμα δικαιολογητικά, 
εντός του φακέλου. 

9. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81 όπως τροποποιήθηκε μεταγενέ¬ 
στερα με την 2436/ 85 (ΦΕΚ 31/Β/85 κοινή Απόφαση 
Υπουργών Προεδρίας Κυβερνήσεως και Πολιτισμού). 

10. Το γεγονός ότι από τις διατάξεις αυτής της απόφα¬ 
σης δεν προκαλείται, δαπάνη σε βάρος του κρατικού 
Προϋπολογισμού, αποφασίζουμε: 

1. Χορηγούμε, στην Ελισάβετ Εμμανολοπούλου άδεια 
ίδρυσης και λειτουργίας Ερασιτεχνικής Σχολής Χορού 
στο κτίριο επί της οδού Τυρίνθου 28, στο Δήμο Γλυφάδας 
(Άνω Γλυφάδα). 

2. Επωνυμία της Σχολής ορίζεται «Ερασιτεχνική Σχολή 
Χορού» Ελισάβετ Εμμανολοπούλου. 

3. Από τις διατάξεις αυτής της απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 3 Δεκεμβρίου 2003 

Με εντολή Νομάρχη 
Ο Εντεταλμένος Σύμβουλος Πολιτισμού 
ΧΡΙΣΤΟΔΟΥΛΟΣ (ΧΡΗΣΤΟΣ) ΝΙΚΟΛΟΠΟΥΛΟΣ 




25920 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νννν\/ν.θί.9Γ - β-ιτΐ3ίΙ: \λ/θ 6 ιτι 351 θγ @ βί. 9γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 βυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπϊθγπθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θιιιό 

θιιιό 

ΘΙΙΓΟ 

θιιιό 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιλ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































